對上一次去金源已經係幾年前的事，估唔到無幾年，鋪頭依舊咁小，依舊咁殘，但食物依舊咁好食。與兩名電車男，一行三人呢到食野，小弟首次強烈要求點山東燒雞，同事則點了鎮江肉排及海棠豆腐，外加一碟炒芥蘭及例湯甜品等，每人100元，食到飽飽！山東燒雞，繼續粗獷熱情，雞肉嫩滑無比，配以秘製醬汁更是齒甲留香。而鎮江骨亦酸甜適中，最驚喜是海棠豆腐，小小毫不起眼的菜色，竟然可以做到色香味俱全，真係撈飯一流。如此小鋪，同事驚嘆若非識途老馬，真係不知內裡乾坤。